open-index/open-wikipedia-markdown huggingface dataset:
Kjetil H. Dale

**Kjetil Hafstad Dale** (født 1970) er en norsk journalist og programleder. Han har vært ansatt i TV 2 siden 1992. Her har han blant annet vært programleder i TV 2 Nyhetskanalen. 

Dale er født og oppvokst i Karmøy i Rogaland. Han er utdannet fra Universitetet i Bergen. 

Han startet journalistkarrieren i Studentradioen i Bergen. Deretter i Radio 102 og *[[Haugesunds Avis]]*.

I 1992 begynte han i den nyetablerte TV-kanalen TV 2. Han var sportsreporter de første årene før han i 2000 gikk over til Nyhetene. Som programleder bygget Dale i 2007 opp *Økonominyhetene* i TV 2 Nyhetskanalen. Her var han programleder til programmet ble nedlagt i 2024. Han var forøvrig først ute på norsk fjernsyn med bruk av live børskart og grafer på storskjerm i studio. Bruken av storskjermer ble tatt videre under TV 2s valgsendinger i 2007 og 2009, da Dale var programleder sammen med Christine Korme. I 2008 ledet han TV 2 Nyhetskanalens sending fra det amerikanske presidentvalget sammen med Odd Reidar Solem og Sonja Skeistrand.  

Dale var i perioden 2001–2005 leder av Bergen Journalistlag. Han ledet organisasjonen gjennom to avisstreiker. I 2007 og 2008 ledet han programkomiteen for Nordiske mediedager i Bergen. Han var valgt inn som ansattes representant i TV 2s styre, men forlot styret i 2014.

Dale har siden 2018 vært fast konferansier for Vestlandskonferansen. 

## Referanser


## Eksterne lenker
* 
*
Finn Laudrup

**Finn Laudrup**  (født 31. juli 1945) er en dansk tidligere fotballspiller. Han er far til de tidligere landslagsspillerne Brian og Michael Laudrup.

Finn Laudrup spilte 20 landskamper for , og scoret 6 mål. På klubbnivå spilte han for Vanløse IF, Wiener Sport Club, Brønshøj Boldklub, KB og Brøndby IF.

## Referanser


## Eksterne lenker
*
Moderne femkamp under Sommer-OL 1976

**Moderne femkamp under Sommer-OL 1976**. Moderne femkamp var med som olympisk øvelse for fjortende gang under Sommer-OL 1976 i Montréal. Det var en individuell og en lagkonkurranse begge for menn. Konkurransene ble gjennomført i perioden 18. til 22. juli.

## Medaljer

## Menn
### Individuelt

### Lagkonkurranse

## Eksterne lenker
* Resultater og profilside  på sports-reference.com
New Democratic Party

**New Democratic Party** (fransk: **Nouveau Parti démocratique**) er et politisk parti i Canada. Partiet er i dag det styrende partiet i provinsen Manitoba. Man har tidligere også vært en del av regjeringen i Britisk Columbia, Yukon, Ontario og Saskatchewan. På føderalt plan sitter partiet i opposisjon, men har vært støtteparti for Justin Trudeaus regjering siden 2022.

## Politiske standpunkt
NDP bygger på en sosialdemokratisk plattform. Partiet står muligens nærmest Sosialistisk Venstreparti i norsk målestokk. Viktige saker for partiet har vært miljøvern, redusere fattigdom i Canada, og endring av valgsystemet slik at fordelingen blir mer proporsjonell etter stemmer. En av grunnene til at man vil endre valgsystemet er at partiet har vært den store taperen i det canadiske valgsystemet som ligner på det engelske.

Saker:
* Reforhandle NAFTA-avtalen
* Balansert budsjett
* Menneskerettighetsbeskyttelse
* Fredsarbeid
* Kampen for miljøet
* Redusere fattigdom i Canada
* Arbeideres rettigheter samt heve minimumslønnen i Canada
* Utvidelse av tilbud for offentlig transport
* Avkriminalisering av Marihuana i små mengder
* Progressiv skattereform

## Historie
NDP ble til i 1961 etter en sammenslåing mellom to tidligere sosialdemokratiske partier. Thomas Clement ble valgt til partiets første leder. Han satt tidligere som Premier i Saskatchewan, hvor han var den første sosialdemokraten til å styre i Nord-Amerika.

### Storhetstiden
Partiet hadde sine beste år på 70 og 80-tallet da man hadde stor innflytelse i canadisk politikk. Selv om man ikke var i regjering var man i en meget viktig vippeposisjon som gjorde at Canadas liberale parti måtte gå til NDP for støtte. I denne perioden var Ed Broadbent leder for partiet. NDP gjorde sitt beste valg i 1988. Året etterpå bestemte Broadbent seg for å trekke seg tilbake.

Etter Broadbent trakk seg tilbake mistet partiet mye av statusen man hadde opparbeidet seg på 70- og 80-tallet. I 1993 gjorde man et katastrofevalg, og ble kraftig redusert. Man mistet også kontrollen over flere av provinsene man hadde hatt styre i. Etter valget i 1993 har man gradvis kommet tilbake, men man er enda ikke der man var i 1988.

## Partiledere

## Oppslutning ved nasjonale valg i Canada 1962&ndash;2008

## Referanser


## Eksterne lenker
* 
*
Jørn Nordmeland

**Jørn Nordmeland** (født 1977) er en norsk politiker (V). Han var ordfører i Osen kommune fra 2007 til 2015. Nordmeland ble direktevalgt i kommunevalget 2007 som en av to ordførere i Sør-Trøndelag, og var én av to direktevalgte ordførere for Sosialistisk Venstreparti i 2007-valget. Nordmeland meldte seg ut av partiet i protest mot regjeringen den 22. juni 2010. Han ble senere medlem av Venstre, og var i 2011 førstekandidat på felleslisten for Venstre og Kristelig Folkeparti i Osen.

Nordmeland jobbet som bussjåfør, og drev eget bil- og båtverksted, før han tiltrådte som ordfører, og nå jobber på ¨Normeland gårdshotell.

## Referanser




## Eksterne lenker
* Ordføreren, Osen kommune
Liste over ISO-koder for varianter av nahuatl

Dette er en **liste over [[ISO 639|ISO 639-2-koder]] for varianter av [[nahuatl]]**. Variantene av språket regnes av og til som dialekter og av og til som egne språk. Inndelinga av varianter varierer også, og denne lista må ses på som bare én av mange mulige inndelinger av nahuatl.
Ost (andre betydninger)

**Ost** kan referere til:

* Ost, et melkeprodukt
** Analog ost, et oljebasert ostesubstitutt
* Øst, en himmelretning
* Generalplan Ost, en tysk plan for å gjennomføre Adolf Hitlers ideer 

* Ost, et tysk etternavn, som for eksempel brukt av skøyteløperen Isabell Ost.
Gunnar Lysholm

**Gunnar Hoff Lysholm** (født 15. april 1950 i Trondheim) er en norsk kommunepolitiker og tidligere hotelldirektør.

Han var fast medlem av Orkdal kommunestyre fra 1988 til kommunesammenslåingen i 2020, og har siden vært varamedlem av Orkland kommunestyre. Han representerte først Fremskrittspartiet. Lysholm var også formann i Sør-Trøndelag FrP i to år. I 1995 etablerte han Orkdalslista. Fra 1999 til 2015 var han Orkdals ordfører. Ved kommunestyrevalget i 2019 stilte han på Høyres liste.

Han har eksamen fra Norsk hotellhøgskole, kokkefagbrev, restaurantbrev og diverse videreutdannelser. Lysholm var direktør i hotellkjeden Müllerhotell fra 1974 til 1979, deretter direktør og eier av Bårdshaug herregård, som han overtok sammen med sin daværende ektefelle Marit Müller fra hennes far, Alf H. Müller. I 2015 overtok deres barn på Bårdshaug. Lysholm har vært formann i Nordenfjelske hotell- og restaurantforening og styremedlem ved Ringve Museum.

Gunnar Lysholms slekt har lange tradisjoner innen trøndersk bryggeri- og brennerinæring. Han er sønn av administrerende direktør ved E.C. Dahls bryggeri Jørgen B. Lysholm.

## Referanser


## Eksterne lenker
*
Dyna fyr

**Dyna fyr** er et tidligere fyr som ligger mellom Bygdøy og Nakkholmen i Indre Oslofjord. 

## Historie

Skjæret ble overdratt fra den norske stat til Christiania Havnevæsen med formålet å bygge et fyrtårn i 1873. Fyrbygningen ble oppført i 1874. Den første tiden var fyret utstyrt med et fast, hvitt lys og en tåkeklokke. I 1928 ble fyrlyset elektrisk og klokken ble erstattet med en nautofon. 

Hele fyret ble automatisert i 1956 og samtidig ble fyrvokterstillingen inndratt. Senere ble huset overlatt til Oslo Froskemannskole og de fikk i oppdrag å vedlikeholde bygningsmassen. Siden 1992 har fyret vært brukt til selskapslokaler og restaurantdrift i regi av Fursetgruppen restaurant group.

## Tekniske fyrdata
Fyrtårnet er heldekkende rødt med en hvit sokkel. Lysets høyde over havet er 5,6&nbsp;meter og lysvidden er 2,6&nbsp;nautiske mil. Fyret har okkulterende blink hvert 8. sekund.

## Kilder
* Haugholt, Karl (red.): «De hundre år : festskrift for Selskapet til «Bygdø Vel»», 1972 	
* Artikkel på Oslosurf.com 

## Eksterne lenker
* 
*  Nettstedet for Dyna fyr selskapslokale
*
Hermine Bernhoft Osa

**Augusta Sophie Hermine Bernhoft Osa** (født 27. september 1865 i Eigersund, død 7. august 1929 på Voss) var en norsk barnebokforfatter. 

Hun var gift med maleren Lars Osa og var mor til spelemannen Sigbjørn Bernhoft Osa, som ble født i Ulvik i 1910. I flere perioder bodde familien i Valle i Setesdal, hvor Lars Osa malte. Under et opphold der i 1897 startet hun søndagsskole i Valle. Hermine Bernhoft Osa skrev fra 1887 flere barnebøker, noen av dem kom i flere opplag.  

## Bibliografi
* *Fra barnets verden – fortælling for smaafolk*, 1887, nytt opplag 1902 og 1917
* *Smaatraak*, 1889, nytt opplag 1903 og 1915
* *Mere fra barnets verden*, 1890
* *Den, som liden er – fortællinger for børn og børnevenner* 1892, nytt opplag 1916
* *Stua fuld og andre fortællinger* 1892, nytt opplag 1902

## Referanser


## Kilder
*

## Eksterne lenker
*
Dagmar Metzger

**Dagmar Metzger** (født 10. desember 1958 i Berlin) er en hessisk jurist og politiker (SPD). Hun er medlem av Hessens landdag.

## Bakgrunn

Metzger er svigerdatter av Günther Metzger, tidligere overborgermester i Darmstadt. Hun jobber som juridisk rådgiver i banken Stadt- und Kreis-Sparkasse Darmstadt, og er styremedlem i HEAG Südhessische Energie AG.

## Politisk karrière
Dagmar Metzger ble medlem av SPD i 1990. I 1997 ble hun innvalgt i bystyret i Darmstadt. Ved landdagsvalget i 2008 ble hun innvalgt i Hessens landdag.

Metzger kom kort etter valget til å spille en viktig rolle i dragkampen om hvem som skal bli delstaten Hessens statsminister. Hverken de samarbeidende partiene CDU og FDP eller de samarbeidende partiene SPD og De grønne fikk flertall ved valget. Derfor har SPD Hessens leder Andrea Ypsilanti åpnet for å samarbeide med Die Linke. Dette til tross for SPD Hessen lovet velgerne å ikke samarbeide med Die Linke, som av Landesamt für Verfassungsschutz Hessen tilordnes det venstreekstreme spektrum og nevnes i den årlige *Verfassungsschutzbericht*. Dagmar Metzger gjorde da kjent at hun ikke kan stemme for Ypsilanti hvis Ypsilanti samarbeider med Die Linke. I intervjuer oppgav hennes svigerfar at dette skjedde av samvittighetsgrunner. Metzger vil ikke bryte et valgløfte SPD har gitt, men hennes svigerfar påpekte også at Dagmar Metzgers far som sosialdemokrat i Berlin under livsfare hadde avvist tvangssammenslåingen av SPD og Kommunistische Partei Deutschlands til Sozialistische Einheitspartei Deutschlands.

## Eksterne lenker
* 
* Dagmar Metzger
Moderne femkamp under Sommer-OL 1992

**Moderne femkamp under Sommer-OL 1992**. Moderne femkamp var med som olympisk øvelse for 17. gang under Sommer-OL 1992 i Barcelona. Det var en individuell og en lagkonkurranse begge for menn. Konkurransene ble gjennomført i perioden 26. til 29. juli.

## Medaljer

## Øvelser
### Individuelt

### Lag

## Eksterne lenker
* Resultater og profilside  på sports-reference.com
Moderne femkamp under Sommer-OL 1984

**Moderne femkamp under Sommer-OL 1984**. Moderne femkamp var med som olympisk øvelse for 16. gang under Sommer-OL 1984 i Los Angeles. Det var en individuell konkurranse og en lagkonkurranse, begge for menn. Konkurransene ble gjennomført i dagene 29. juli til 1. august.

## Medaljer

## Menn
### Individuelt

### Lagkonkurranse

## Eksterne lenker
* Resultater og profilside  på sports-reference.com
Moderne femkamp under Sommer-OL 1996

**Moderne femkamp under Sommer-OL 1996**. Moderne femkamp var med som olympisk øvelse for attende gang under Sommer-OL 1996 i Atlanta. Det var kun en individuell konkurranse for menn.

## Medaljer

 

## Menn
### Individuelt

## Eksterne lenker
* Resultater og profilside  på sports-reference.com
Moderne femkamp under Sommer-OL 2008

**Moderne femkamp i Sommer-OL 2008**. Moderne femkamp var med på det olympiske programmet for 21. gang i Sommer-OL 2008 i Beijing. Det ble konkurrert om to olympiske titler; en individuell for menn og en for kvinner. Konkurransene ble gjennomført 21. og 22. august.

## Medaljer

## Medaljører

## Eksterne lenker
* Resultater og profilside  på sports-reference.com
Canadas konservative parti

**Canadas konservative parti** (engelsk: *The Conservative Party of Canada*, fransk: *Le Parti conservateur du Canada*) er et politisk parti på høyresiden i Canada. 

Partiet ble opprettet i 2003, gjennom en sammenslåing av Canadas konservative fremskrittsparti og Canadisk allianse. Stephen Harper, Canadas statsminister fra 2006 til 2011, var partiets første leder.  

Ved valget i 2021 fikk partiet 34 prosents oppslutning og 119 seter i Underhuset, og er Canadas største parti målt i antall stemmer. Partiets tradisjonelle hovedmostander er Canadas liberale parti.

Partiet har vært ledet av Pierre Poilievre siden 2022. 

Partiet er medlem av Den internasjonale demokratiske union, i likhet med det norske partiet Høyre.

## Referanser


## Eksterne lenker
* 
*
Hessens landdag

**Hessens landdag** (ty. *Hessischer Landtag*) er parlamentet i den tyske delstaten Hessen. Landdagen har sete i byslottet ved Slottsplassen i Wiesbaden, tidligere sete for hertugene av hertugdømmet Nassau.

Landdagen har 110 medlemmer. Frem til 2003 ble de valgt hvert fjerde år. Siden 2003 velges landdagen hvert femte år.

President for landdagen er Norbert Kartmann, CDU.
 
## Historie
Den hessiske landdagens forløper var Storhertugdømmet Hessens landstender. I 1919 ble Hessens landdag, med det offisielle navnet *Landtag des Volksstaates Hessen*, etablert med sete i Darmstadt. Landdagen ble avskaffet 30. januar 1934 gjennom en føderal lov som fratok delstatene deres selvstyre. I 1946 ble den hessiske landdagen gjenopprettet som *Hessischer Landtag*, med sete i Wiesbaden.

## Se også
* Valget i Hessen 2009
* Valget i Hessen 2013
* Delstatsparlament
* Landdag
* Liste over presidentene for Hessens landdag

## Eksterne lenker
*
Amanda Tapping

**Amanda Tapping** (født 28. august 1965 i Rochford i Essex) er en canadisk skuespillerinne. Hun ble født i England, men flyttet med familien sin til Canada da hun var tre år gammel. Hun er best kjent som Samantha Carter i fjernsynsseriene *[[Stargate SG-1]]* og Stargate Atlantis. 

## Filmografi

### Film

### Fjernsyn

## Teater
* *[[The Wizard of Oz (adaptations)|The Wizard of Oz]]*
* *The Lion in Winter* som Alais Capet
* *[[Steel Magnolias]]* – West End Theater
* *Look Back in Anger* som Alison (1986)
* *Children of a Lesser God* som Sarah (1987)
* *[[The Taming of the Shrew]]* som Bianca (1988)
* *Noises Off*
* *The Shadow Walkers*

## Priser og nominasjoner
## Awards and nominations
Amanda Tapping har vunnet 6 priser utfra de 13 nominasjonene som hun har fått.

## Referanser


## Eksterne lenker
* 
*
Pål Riis

**Pål Sverre Riis** (født 1955) er en norsk skoleleder og sakprosaforfatter. Han er siden juni 2016 områdedirektør med ansvar for Oslos videregående skoler.

Riis har hovedfag i norsk fra Universitetet i Oslo, og jobbet siden blant annet ved Ulsrud videregående som leder og assisterende rektor. Han var rektor ved Ullern videregående skole fra 2001 til 2014, og under han ledelse ble skolen utnevnt til Nasjonal demonstrasjonskole for 2006–2008. I 2008 ga Riis ut en bok der han fortalte om hvordan skolen var blitt endret i løpet av hans syv år som rektor. Riis videreutdannet seg innen skoleledelse ved Universitetet i Oslo, og har coachingutdannelse fra *Erickson Coaching Nordic* og har siden utgitt bøker på bruk av coaching i skolen.

Høsten 2014 ble han utdanningsdirektør i Akershus fylkeskommune, men gikk fra stillingen i januar 2015 etter at det ble fokus på hvordan han hadde håndtert en ansettelse.

Etter en periode som rektor ved Frogn videregående skole i Akershus ble han i 2016 tilsatt som områdedirektør for Oslos videregående skoler.

## Bibliografi
* 2005: *Coaching i skolen*, Pedlex, sammen med Jan Georg Kristiansen
* 2008: *Profesjonelle dialoger – Coaching og relasjonstenking i skolen*, Universitetsforlaget (ISBN 9788215011509), sammen med Jan Georg Kristiansen

## Referanser

## Eksterne lenker
Religionsfilosofi

**Religionsfilosofi** er en filosofisk disiplin, en disiplin innenfor den praktiske filosofi, som studerer allmenne spørsmål innenfor religion. Religionsfilosofien drøfter begreper og trossystem ut i fra en idéhistorisk, logisk og prinsipiell synsvinkel, samt religiøs erfaring og aktiviteter som trossystemene bygger på.

## Religionsfilosofiens forhold til religion
Religionsfilosofi er en andreordens aktivitet, dvs. ikke en del av det religiøse selv, men relatert til de ulike religionene. Religionsfilosofien er relatert til de ulike religionene på samme måte som naturvitenskapen forholder seg til enkeltvitenskapene. Den forsøker å analysere begreper som Gud, nirvana, tilbedelse, evig liv, frelse, skapelse osv. Religiøse begrepers natur relateres til hverdagslige fenomen, vitenskapelige oppdagelser, moral og den estetiske dimensjon ved virkeligheten.

## Religionsfilosofiens forhold til teologi
Tidligere ble religionsfilosofi forstått som religiøs filosofering, forstått som filosofisk forsvar av religiøs overbevisning (jf. apologetikk). Religionsfilosofien fortsatte det grunnlaget som var lagt av den naturlige teologi, og dens program var å demonstrere Guds eksistens, med andre ord å tilrettelegge for åpenbaringen. I dag kalles denne måten å filosofere på enten for apologetikk eller for filosofisk teologi.

## Temaer som behandles av religionsfilosofien
* Gudsbegrepet
* Gudsbeviser og naturlig teologi
* Det ondes problem (*teodicé*)
* Åpenbaring og tro
* Tro og rasjonalitet
* Religiøst språk
* Tro og verifikasjon
* Religionskritikk
* Pluralisme og religionenes sannhetskrav
* Menneskets skjebne

## Noen kjente religionsfilosofer

## Se også
* Religion
* Religionspsykologi
* Teologi
* Naturlig teologi
* Systematisk teologi
* Teodicé
Don S. Davis

**Don Sinclair Davis** (født 4. august 1942, død 29. juni 2008) var en amerikansk skuespiller som var best kjent for rollen som George S. Hammond i fjernsyns-scifiserien *[[Stargate SG-1]]* hvor han samarbeidet tett med bl.a. Amanda Tapping og Richard Dean Anderson (også kjent fra hovedrollen Angus MacGyver i action TV-serien MacGyver). Før det hadde han rollen som major Garland Briggs i den amerikanske kultserien *[[Twin Peaks]]*.

Don S. Davis har også tidligere samarbeidet med Richard Dean Anderson som Pete Thornton-reserve for Dana Elcar i flere episoder av TV-serien MacGyver (Dana Elcar og Don S. Davis er nesten prikk like).

Davis TV-debuterte i 1982 i en episode av *Joanie Loves Chachi*, og filmdebuterte i 1985 i familiefilmen *[[The Journey of Natty Gann]]*. Han kom sent inn i bransjen, men rakk å medvirke i over 130 film- og TV-produksjoner. Han hadde sin siste filmopptreden i *[[Far Cry]]* fra 2008.

Davis var også en teaterlærer og maler, og underviste i teater i mange år før han på 1980-tallet forsøkte seg som skuespiller. Han sluttet å undervise i 1987 for å satse fulltid på skuespilleryrket.

Don S. Davis fikk et romskip oppkalt etter hans død i TV-serien *[[Stargate Universe]]* «SS George Hammond» som en hyllest for alle bidragene han kom med til serien.

Davis var også tidligere yrkesmilitær og kaptein i det amerikanske forsvaret, og var i den forbindelse stasjonert i Korea.

## Eksterne lenker
* 
*
Uri Lupolianski

**Uri Lupolianski** (1951–2026) var en israelsk, jødisk rabbiner som også var den 17. borgermesteren i Jerusalem, en posisjon han hadde i perioden 2003 til 2008. Han grunnla i 1976 *Yad Sarah*, som ble Israels største frivillige organisasjons. «Yad Sarah» er hebraisk for «til minne om Sarah», etter Lupolianskis bestemor som ble drept under holocaust.

## Referanser
Divided Multitude

**Divided Multitude** er et norsk progressiv metal-band fra Ørland kommune. 
Bandet ble startet i 1995.

## Diskografi
; Studioalbum 
* *Inner Self* – 1999 Sensory
* *Falling to Pieces* – 2002, 8 spor, Elevate records
* *Guardian Angel* – 2010 Silverwolf Productions
* *Feed On Your Misery* - 2013
*Divided Multitude - 2015

;Andre utgivelser 
* *Stranded* - (1996) (demo)
* *Tale of Tomorrow* – (1997) (demo)
* *Guardian Angel –* 2007 (demo)

## Medlemmer
;Nåværende 
* Christer Harøy (gitar) 
* Sindre Antonsen (gitar/vokal) 
* Anders Vinje (trommer)
* Rayner Harøy (bass)
* Jan Thore Grefstad (vokal) 

;Tidligere 
* Olav Skei (trommer)
* Dag Erik Oksvold (trommer)
* Robert Myrhaug (trommer)
* Eskild Kløften (keyboards)

## Eksterne lenker
* 
*
Svømming under Sommer-OL 1972

**Svømming under Sommer-OL 1972** ble arrangert fra 28. august til 4. september 1972 i Olympia-Schwimmhalle i Olympiaparken i München. 

532 utøvere fra 52 nasjoner konkurrerte i 29 svømmeøvelser, 15 for menn og 14 for kvinner under Sommer-OL 1972 i München. 

Mark Spitz vant sju gull, fem individuelle og to i lag, og satte sju verdensrekorder og australske Shane Gould satte tre verdensrekorder og vant totalt fem medaljer, tre gull, en sølv og en bronse. Det ble satt ny olympisk rekord i samtlige øvelser, inkludert 20 øvelser med ny verdensrekord.

USA vant 43 medaljer, hvorav 17 gull.

## Medaljefordeling

## Resultater
### Menn
#### 100 meter fri

#### 200 meter fri

#### 400 meter fri

#### 1500 meter fri

  
#### 100 meter rygg

#### 200 meter rygg

#### 100 meter bryst

#### 200 meter bryst
   

#### 100 meter butterfly
     

#### 200 meter butterfly

#### 200 meter medley

#### 400 meter medley

#### 4 x 100 meter fri

#### 4 x 200 meter fri

#### 4 x 100 meter medley

### Kvinner
#### 100 meter fri

#### 200 meter fri

#### 400 meter fri

#### 800 meter fri

#### 100 meter rygg

#### 200 meter rygg

#### 100 meter bryst

#### 200 meter bryst

#### 100 meter butterfly

#### 200 meter butterfly

#### 200 meter medley

#### 400 meter medley

#### 4 x 100 meter fri

#### 4 x 100 meter medley

## Eksterne lenker
* Swimming at the 1972 Summer Olympics hos olympedia.org
Ivar Syrstad

**Ivar Syrstad** (født 1956) er en norsk gårdbruker og tidligere lokalpolitiker for Senterpartiet. Han var ordfører i Meldal kommune i Sør-Trøndelag fra 2007 til 2011. 

Varaordføreren var fra Høyre og ordførerskiftet endte 70 år med arbeiderpartistyre.

Han er sønn av Johan Syrstad.

## Referanser


## Eksterne lenker
*  Meldal Senterparti
Melekeok

**Melekeok** er siden 7. oktober 2006 hovedstad i øystaten Palau. Den overtok denne rollen etter byen Koror. Samtidig ble Melekeok også sete for Palaus regjering. Byen er også hovedstad i delstaten med samme navn. Melekeok ligger på østkysten av Palaus største øy, Babeldaob. Melekeoks tradisjonelle leder er Reklai Ngirmang.

Delstaten Melekeok er på 28,5&nbsp;km² og ligger mellom statene Ngchesar i syd, Ngeremlengui i vest og Ngiwal i nord.

## Befolkning
I 2015 hadde delstaten Melekeok 277 innbyggere.

Ifølge folketellingen fra 2005 bodde det 391 mennesker i delstaten Melekeok. Disse fordelte seg på åtte landsbyer/bosetninger, inklusive Melekeok, hovedstaden:

#Melekeok
#Ertong
#Ngeburch
#Ngeremecheluch
#Ngermelech
#Ngerubesang
#Ngerulmud
#Ngeruling

Melekeok, hovedstaden, hadde ifølge samme folketelling fra 2005 omtrent 270 innbyggere. Den er således en av verdens minste hovedsteder. Noen hevder likevel at det blir feil å regne Melekeok som hovedstad, siden det nye regjeringsbygget ligger to kilometer fra landsbyen Melekeok, og det blir riktigere å si at det er Ngerulmud som er hovedstad, I så fall er hovedstadens folketall bare tosifret.

Melekeok har den største innsjøen (Lake Ngardok) i hele Mikronesia, (493 hektar). Denne  sjøen har en levedyktig forekomst av saltvannskrokodillen *Crocodylus porosus*.

## Historie
Melekeok har i lengre tid vært Palaus maktssenter. Under den japanske okkupasjonen ble flere av de tradisjonelle mannehusene, *bai*, ødelagt, disse ble gjenoppbygget først i 1992.


Flag of Melekeok.svg|Melekeoks statsflagg
Melekeok.png|Topografisk kart over Melekeok 


## Referanser


## Eksterne lenker
*
Paul Rodriguez jr.

**Paul Rodriguez jr.** (født 31. desember 1984) er en profesjonell skateboarder fra Los Angeles. Paul Rodriguez jr. blir som oftest bare kalt Paul Rodriguez eller P-Rod og han er sønn av komikeren Paul Rodriguez sr.

## Videospill og filmer
Rodriguez har vært med i tre *[[Tony Hawk]] Pro Skater*-spill: *Tony Hawk's Underground*, *Tony Hawk's American Wasteland/Sk8land* og *Tony Hawk's Project 8*. Han var også med i *EA skate*. I 2001 var Rodriguez med i *City Stars*-videoen «Street Cinema». I 2003, var han med i *Yeah Right!*, Rodriguez' egen skatevideo, *Forecast*, som kom ut i 2005. I 2007, var han med i Nike SB video «Nothing but the Truth».

## Konkurransehistorie
* 2012 - X Games i Los Angeles
* 2009 – X Games i Los Angeles     – 1.
* 2008 – X Games i Los Angeles     – 2.
* 2008 – Maloof Money Cup i California – 1.
* 2007 – X Games i Los Angeles     – 6.
* 2007 – Tampa Pro i Tampa         – 3.
* 2006 – X Games i Los Angeles     – 7.
* 2006 – Dew Tour i Orlando, Florida – 3.
* 2005 – X Games i Los Angeles     – 1.
* 2005 – Slam City Jam i Vancouver – 1.
* 2004 – X Games i Los Angeles     – 1.
* 2004 – Slam City Jam i Vancouver – 11.
* 2002 – Tampa Pro i Tampa         – 5.
* 2002 – Slam City Jam i Vancouver – 3.
## Eksterne lenker
*
Drymonia obliterata

***Drymonia obliterata*** er en sommerfugl som tilhører familien tannspinnere (Notodontidae). Denne grå arten, som er knyttet til bøk, finnes i Norden bare på halvøya Djursland på det østlige Jylland i Danmark.

## Utseende
En middelsstor (vingespenn 33 – 43&nbsp;mm), nokså kraftig, grå spinner uten noen særlig slående kjennetegn. **Hodet** er nokså lite, antennene er fjærformede hos hannen og kamformede (med korte tenner) hos hunnen, nesten halvparten så lange som forvingen. **Brystet** er kledt med lange, brungrå hår, med noen mørkere streker. **Bakkroppen** er kledt med korte, brune hår. **Forvingen** er avrundet trekantet, nokså bred, lyst grå. Den har to lyse siksak-tverrbånd, området mellom disse er gjerne en tanke mørkere enn resten av vingen. Ved fremkanten nær vingespissen er det en kileformet, brunsvart flekk. **Bakvingen** er ensfarget grå med et utydelig, lyst tverrbånd. Larven er naken, grønn med seks gule striper på ryggen og sidene.

## Levevis
Denne arten krever bøkeskog med store, høystammede trær. Larven lever på bøk (*Fagus sylvatica*) men kan trolig også finnes på eik. De voksne sommerfuglene flyr om kvelden i mai – juli. Hannene kommer gjerne til lys. Etter paringen legger hunnen 175 – 250 egg på undersiden av blader, for det meste høyt oppe i bøkekronene. Larvene er utvokste i august – september, de kryper da ned på bakken og spinner seg inn i en hvit, tynnvegget kokong, der de forvandler seg til en puppe som overvintrer, noen ganger to ganger.

## Utbredelse
Denne arten finnes bare i Europa, fra de nordlige delene av Den iberiske halvøy østover gjennom Mellom-Europa til Kaukasus og Armenia. Den finnes på Alpenes sørskråninger, men mangler nesten helt ved Middelhavet. I Norden finnes det bare en isolert forekomst på halvøya Djursland i Danmark.

## Kilder

* Hydén, N., Jilg, K. & Östman, T. 2006. Nationalnyckeln till Sveriges flora och fauna. *Fjärilar: Ädelspinnare-tofsspinnare. Lepidoptera: Lasiocampidae-Lymantriidae.* ArtDatabanken, SLU, Uppsala. ISBN 91-88506-59-2
## Eksterne lenker
*
Ptilodon cucullina

***Ptilodon cucullina*** er en sommerfugl som tilhører familien tannspinnere (Notodontidae). Den er knyttet til lønn (*Acer* spp.) og finnes ikke i Norge, men har sin eneste nordiske forekomst i Danmark.

## Utseende
En middelsstor (vingespenn 34 – 42&nbsp;mm), forholdsvis slank spinner, spraglet i lysebrunt og hvitt. Den kan minne om nattfly av slekten *[[Apamea]],* men skiller seg fra disse ved at den har en "tann" på forvingens bakkant.** Hodet** er middels stort, antennene er smalt fjærformede hos hannen, trådformede hos hunnen. **Brystet** er kledt med lysbrune hår, med en mørk, klokkeformet tegning i midten. **Bakkroppen** er lysbrun. **Forvingen** er avrundet trekantet, med svakt tannet ytterkant (mye mindre markert enn hos slektningen kameltannspinner (*Ptilodon capucina*)). Grunnfargen er lysbrun, med spredte, mørke streker. Bakkanten og vingespissen er noe mørkere, og langs ytterkanten går det er mer eller mindre tydelig, skittenhvitt bånd. **Bakvingen** er lysbrun med en mørk flekk i bakhjørnet, denne er delt i to av en smal, lys stripe. Larven er lysgrønn, med spredte, korte børster. den har en spiss pukkel på siste kroppsledd, og en mer avrundet pukkel på det femte leddet.

## Levevis
Larvene lever på naverlønn (*Acer campestre*) og platanlønn (*Acer pseudoplatanus*), kanskje også på andre arter. De voksne sommerfuglene flyr i to generasjoner hver sommer, den første i mai – juni og den andre i juli – august. Hannene kommer gjerne til lys.
## Utbredelse
Arten forekommer bare i Europa, fra Den iberiske halvøy og Storbritannia i vest til Svartehavet og det sørlige Russland i øst. I Norden forekommer den bare i den sørlige delen av Danmark, men den ser ut til å være i spredning. Det er mulig at den kan kolonisere nye områder ettersom platanlønnen har blitt spredt over store deler av det sørlige Norden de siste tiårene.
## Kilder

* Hydén, N., Jilg, K. & Östman, T. 2006. Nationalnyckeln till Sveriges flora och fauna. *Fjärilar: Ädelspinnare-tofsspinnare. Lepidoptera: Lasiocampidae-Lymantriidae.* ArtDatabanken, SLU, Uppsala. ISBN 91-88506-59-2
## Eksterne lenker
*
Den norske kirken i Cardiff

**Den norske kirken i Cardiff** i Wales er en historisk kirkebygning, som tidligere var samlingsplass for det norske samfunnet i Cardiff.

På siste halvdel av 1800-tallet var Cardiff en av de tre viktigste havnene i Storbritannia, ved siden av London og Liverpool. Havnens viktigste aktivitet var utskiping av kull.

På dette tidspunktet var den norske handelsflåten den tredje største i verden, og Cardiff ble en av de viktigste havnene for flåten. Den norske kirken etablerte seg i byen så tidlig som i 1866. Bakgrunnen var det store antallet norske skip involvert i transport av norsk tømmer til byene rundt Bristolkanalen med eksport av kull i retur.

Sjømannskirken, som er en del av Den norske kirke, etablerte derfor en kirke i Cardiff Bay i 1868. Formålet med dette var å dekke det religiøse behovet for norske sjømenn og nordmenn som bodde i Cardiff.

Roald Dahl, en britisk forfatter med norske foreldre, ble døpt i kirken.

I dag er kirken brukt som et kunstsenter, og heter «The Norwegian Church Arts Center».

## Referanser


## Eksterne lenker
* Nettstedet for den norske kirken i Cardiff 
* Nettside om kirken
* Sjømannskirken
Stjertspinnere

* rødflekkstjertspinner 
* dvergstjertspinner
* svartflekkstjertspinner
* *[[Clostera anastomosis]]*

**Stjertspinnere** (*Clostera* spp.) er en slekt av sommerfugler som tilhører familien tannspinnere (Notodontidae). De er middelsstore, brunlige spinnere, hos de fleste av artene er forvingens spisser mørkere enn resten av vingen. Bakkroppen har en dusk av lange hår bakerst, hos hannen er denne to-delt. Når sommerfuglen hviler, er bakkroppen bøyd oppover mellom de sammenfoldede vingene. Hos ihvertfall noen av artene har hannen en omdannet, kort sugesnabel som er åpen i fronten, kanskje en tilpasning til å drikke store mengder vann. De slanke, hårete larvene lever på busker og trær i pilefamilien (Salicaceae), i alle fall hos de europeiske artene.
## Utbredelse
Av slektens 56 beskrevne arter lever 33 i Afrika. De resterende er spredt utover Europa, Asia, det Indo-australske området og Nord-Amerika. Det forekommer ti arter i den palearktiske sone, fem i Europa og tre i Norge.
## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien Noctuoidea
************ Familien tannspinnere, Notodontidae
************* Underfamilien Pygaerinae – alle faunaregioner. Hannens bakkroppsspiss med todelt analdusk. Larvene hårete. De nordiske artene lever alle på osp og vier-arter.
************** Slekten stjertspinnere, *[[Clostera]]* Samouelle, 1819 – 56 arter.
*************** rødflekkstjertspinner, *Clostera curtula* (Linnaeus, 1758) – Sør-Norge
*************** dvergstjertspinner, *Clostera pigra* (Hufnagel, 1766) – til Nordland
*************** svartflekkstjertspinner, *Clostera anachoreta* (Denis & Schiffermüller, 1775) – noen få funn langs svenskegrensen
*************** *[[Clostera anastomosis]]* (Linnaeus, 1758) – ikke i Norge, men funnet i Sverige tett ved grensen
*************** *[[Clostera curtuloides]]* (Erschoff, 1870) – Øst-Europa

## Kilder
* Hydén, N., Jilg, K. & Östman, T. 2006. Nationalnyckeln till Sveriges flora och fauna. *Fjärilar: Ädelspinnare-tofsspinnare. Lepidoptera: Lasiocampidae-Lymantriidae.* ArtDatabanken, SLU, Uppsala. ISBN 91-88506-59-2
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/c/clostera_curtula.html
* Nettsiden *Norges sommerfugler*: http://www.nhm.uio.no/fagene/zoologi/insekter/norlep/notodontidae/curtula.html
## Eksterne lenker
*
Norkart

**Norkart AS** er en norsk leverandør av geografiske informasjonssystemer (GIS). Selskapet har drevet salg og utvikling av slike systemer siden 1971 og er  totalleverandør innenfor dette fagfeltet. Selskapet er medlem av organisasjonen Open Geospatial Consortium (OGC).

I 2008 fusjonerte Norkart med datterselskapet Geoservice og ble til Norkart Geoservice. I juli 2012 endret selskapet navn tilbake til Norkart AS. I tillegg til GIS programvare leverer Norkart AS programvare og tjenester knyttet til kommunal tjenesteproduksjon.

Norkart leverer tjenester til alle bransjer som har behov for oppdatert eiendomsinformasjon, og har utviklet eiendomsløsninger for meglere, takstmenn, advokater, finans- og energisektoren.

Norkart har hovedkontor på Skøyen og distriktskontorer i Bergen, Trondheim, Lillehammer og Kristiansand

Hovedproduktene er i dag GISLINE, KOMTEK og NORKART Datavarehus

## Eksterne lenker
* Norkart hjemmeside
*e-Torg.no
*ebyggesøk.no
* Open Geospatial Consortium
* Norkart på 3 minutter (film)
*
Notodonta

* dromedartannspinner 
* grå ospetannspinner
* prakttannspinner
* sikksakktannspinner

***Notodonta*** er en slekt av sommerfugler som tilhører familien tannspinnere (Notodontidae). De er middels store, vanligvis temmelig mørke arter med lange, smale vinger. De har en markert "tann" av skjell ved forvingens bakkant. Larvene er nakne med markerte, spisse pukler på ryggen og sitter gjerne med kroppen i S-form. De lever på busker og løvtrær i pilefamilien (Salicaceae) og bjørkefamilien (Betulaceae).

## Utbredelse
Av de ca. 15 kjente artene (artsavgrensningen er ikke helt klar) lever 11 i den palearktiske sone og tre i Nord-Amerika. I Europa forekommer fire arter, alle disse finnes også i Norge.
## Systematisk inndeling / norske arter

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien Noctuoidea
************ Familien tannspinnere, Notodontidae
************* Underfamilien Notodontinae – over 200 arter, alle faunaregioner, larvene nakne
************** Slekten *Notodonta* Ochsenheimer, 1810 – 15 arter
*************** dromedartannspinner, *[[Notodonta dromedarius]]* (Linnaeus, 1767) – til Nordland og i Øst-Finnmark, på løvtrær
*************** grå ospetannspinner, *Notodonta torva* (Hübner, 1809) – langs kysten til Sogn og Fjordane, på osp og vier
*************** prakttannspinner, *[[Notodonta tritophus]]* (Denis & Schiffermüller, 1775) – Sørlige Østlandet, Sørlandet, på osp
*************** sikksakktannspinner, *Notodonta ziczac* (Linnaeus, 1758) – Sør-Norge, på selje og vier
## Kilder
* Hydén, N., Jilg, K. & Östman, T. 2006. Nationalnyckeln till Sveriges flora och fauna. *Fjärilar: Ädelspinnare-tofsspinnare. Lepidoptera: Lasiocampidae-Lymantriidae.* ArtDatabanken, SLU, Uppsala. ISBN 91-88506-59-2
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/n/notodonta_dromedarius.html
* Nettsiden *Norges sommerfugler*: http://www.nhm.uio.no/fagene/zoologi/insekter/norlep/notodontidae/dromedarius.html
## Eksterne lenker
*
Finale

**Finale** kommer av italiensk og betyr slutt, avslutning eller ende. Ordet henviser til en rekke ulike avsluttende hendelser, som kan inndeles i to kategorier:
* Siste sats (del) av et kunstnerisk forestilling, det være seg musikkverk, operaforestilling eller teaterstykke.
* Avsluttende del eller kamp i en konkurranse, det være seg innen musikk, idrett og sport. Denne benevnes oftest som finalekamp, finaleheat eller lignende. En deltakter i en finale kalles en *finalist*.

I musikk betyr finale sluttsats, siste sats av et tonestykke. Begrepet kan også anvendes for sluttsatsen i en operaakt. Avsluttende kamp i et idrettsmesterskap kalles en mesterskapsfinale.

## Bronsefinale
Bronsefinale er et avledet uttrykk som gjerne betegner kampen om tredjeplassen, som i mesterskap blir belønnet med 3.-plass og bronsemedalje (derav navnet). Litt sleivete blir bronsefinalen gjerne omtalt som taperfinale (på engelsk: *losers final*), ettersom de deltakende lag/personer har tapt sine respektive *semifinaler*. I en del konkurranser blir det av denne grunn ikke avholdt bronsefinale. Taperen av bronsefinalen får 4.-plass i konkurransen.

## Semifinale
Semifinale (av *nesten finale*) er også et avledet uttrykk som betegner kampen(e) forut for finalen, i mesterskap blir vinnerne belønnet med plass i finalen, mens taperne går til bronsemedalje - hvis denne blir avholdt. I konkurranser med to deltakere i finalen vil det som oftest være fire semifinaledeltakere (lag eller personer) og følgelig to semifinaler.

## Kvartfinale
Kvartfinale er igjen et avledet uttrykk som betegner kampen(e) forut for semifinalene, i mesterskap blir vinnerne belønnet med plass i semifinalene, mens taperne oftest er utslått eller skal spille plasseringskamper om 5. - 8.-plassene. I konkurranser med to deltakere i finalen vil det som oftest være åtte kvartfinaledeltakere (lag eller personer) og følgelig fire kvartfinaler (derav navnet *kvart*). På engelsk heter det *round of 8*.

## Åttendedelsfinale
Åttendedelsfinale er nok et avledet uttrykk som betegner kampen(e) forut for kvartfinalene, i mesterskap blir vinnerne belønnet med plass i kvartfinalene, mens taperne oftest er utslått eller skal spille plasseringskamper om 9. - 16.-plassene. I konkurranser med to deltakere i finalen vil det som oftest være 16 deltakere (lag eller personer) i åttendedelsfinalene og følgelig åtte kvartfinaler (derav navnet *åttendedels*). På engelsk heter det *round of 16*.
Pascal d’Addosio

**Pascal-Raphaël-Nicolas-Carmel d'Addosio** (kinesisk navn: 董文學, *Tong Wen-Hio*, *Dong Wenxue*; født 19. oktober 1835 i Presicce ved Otranto i Italia, drept 15. august 1900 i Beijing) var en katolsk kinamisjonær og prest i vincentinernes orden. Han ble drept og partert under bokseropprøret. 

## Liv og virke
Han begynte ved ordenens presteseminar i Paris den 20. april 1858 og ble presteviet 2. juni 1860. 

Han ankom Shanghai den 5. november 1863. Han virket i det apostoliske vikariat Beijing, fra 1882 i det sydvestlige Zhili men tilbake i Beijing igjen fra 11. februar 1885. 

Han var sogneprest ved Nantang-kirken i Beijing da den ble angrepet, nedbrent og hundrevis av kinesiske katolikker der ble brent eller drept på annet vis der den 15. juni 1900, men kom seg selv i sikkerhet i legasjonsområdet en drøy kilometer mot øst i byen. Der gjorde han hva han kunne for å lindre nøden for de ca. 1&nbsp;500-2&nbsp;000 katolske kinesere som hadde tatt tilflukt der, under vanskelige forhold ettersom det diplomatiske personell i bygningene rett vest for en kanal som delte området var lite villige til å dele av sine forråd. 

Etter at styrker fra åttenasjonsalliansen kom legasjonskvarteret til unnsetning den 14. august, oppfordret han dem innstendig, men forgjeves om straks å fortsette de få ekstra kilometrene til nordvest i byen for å utsette de mange tusener katolske kinesere og andre som var beleiret av bokserne i Beitangkirken. Da han ikke lykkes, forsøkte han selv dagen etter å komme seg til Beitang for å inngi dem mot og utholdenhet noen dager til. Men før han var halvveis ble han drept av bokserne, og hodet hans ble satt på en stake. Han var da 64 år gammel.

Dagen etter ble Beitangkirken unnsatt av japanske styrker. 

Den katolske kirke innledet saligerklæringsundersøkelser om ham i 1936.

## Litteratur
* Paul Hattaway: *China's Christian Martyrs*, Oxford: Monarch Books, 2007, ISBN 978-1-85424-762-9
* Kenneth Scott Latourette: *A History of Christian Missions in China*, London, 1929

## Referanser
Alex de Waal

**Alex de Waal** er en britisk skribent og Afrikaforsker. Han er programdirektør for aids og sosial endring ved Social Science Research Council i New York og direktør for Justice Africa i London.

De Waal fikk doktorgraden i sosialantropologi ved University of Oxford, for sin avhandling om sultkatastrofen i Darfur i Sudan i 1984-5. Gjennom sin akademiske karriere har han studert sosiale, politiske og helsemessige dimensjoner ved sult, krig, folkemord og hiv/aids-epidemien, spesielt på Afrikas horn og ved de store sjøene i Afrika. Han har hele tiden vært en forkjemper for mobilisere til afrikansk og internasjonal respons på disse problemene.

## Utvalgte verker
;Bøker
* *Famine that Kills : Darfur, Sudan*, Oxford : Clarendon Press, 1989, ISBN 0-19-827749-0 (Revised edition, 2005, ISBN 0-19-518163-8)
* *War in Sudan: An Analysis of Conflict*, London : Peace in Sudan Group, 1990
* *Facing Genocide: The Nuba of Sudan*, London: African Rights, July 1995, ISBN 1 899 477 04 7
* *Famine crimes : politics & the disaster relief industry in Africa*, London : African Rights & the International African Institute, 1997, ISBN 0-253-21158-1
* *Islamism and its enemies in the Horn of Africa* (Red.), Bloomington: Indiana University Press, 2004, ISBN 0-253-21679-6
* *AIDS and power : Why there is no political crisis--yet*, New York : Zed Books, 2006, ISBN 1-84277-707-6
* *War in Darfur and the search for peace* (edited), Cambridge : Harvard University Press, 2007, ISBN 978-0-674-02367-3

;Artikler
* "New Variant Famine: AIDS and Food Crisis in Southern Africa," The Lancet, 11 October 2003
* "Personal View on Darfur Peace Talks", United States Holocaust Memorial Museum, 4 May 2006
* "Darfur’s fragile peace", opendemocracy.net, 5 July 2006
* "No Such Thing as Humanitarian Intervention", Harvard International Review, March 21, 2007
* "Who are the Darfurians? Arab and African Identities, Violence and External Engagement" , SSRC and GEI, Harvard, undated

## Referanser


## Eksterne lenker
* Justice Africa
* Making Sense of Darfur Alex de Waal's blog om emner relatert til Darfurkrisen
Skam

**Skam** er følelse av bevisstheten eller forståelsen av vanære, unåde eller fordømmelse. Skam er et låneord fra tysk *Scham* av gammelhøytysk *scama*, som opprinnelig betød *skamfølelse*, *beskjemmelse* eller *skjendighet*. Ordet anses bety å tildekke seg selv.

Ekte skam er assosiert med ekte vanære, unåde eller fordømmelse. Falsk skam er assosiert med falsk fordømmelse som i den problematiske formen for falsk skam: «han tok det vi gjorde mot ham på seg selv». Terapeuten John Bradshaw kaller skam for «følelsen som lar oss vite at vi er begrenset».

Filosofen dr Knut Inge Riksen har vist at at skammen virker siviliserende på mennesker. Hans første doktorgrad, «I begynnelsen var skammen», er et bidrag til å rehabilitere skammen som en siviliserende kraft i mennesket.

## Se også
* Forlegenhet
* Skamstraff

## Referanser


## Eksterne lenker
*
Eiketannspinnere

* mørk eiketannspinner 
* lys eiketannspinner
* *[[Drymonia obliterata]]*

**Eiketannspinnere** (***Drymonia***) er en slekt av sommerfugler som tilhører familien tannspinnere (Notodontidae). Disse spinnerne er grå sommerfugler uten noen spesielt slående kjennetegn. De har en antydning til en "tann" ved forvingens bakkant. Larvene, som er nakne og grønne, lever gjerne på eik eller andre løvtrær. Denne slekten finnes bare i den palearktiske sone.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien Noctuoidea
************ Familien T
tannspinnere, Notodontidae
************* Underfamilien Notodontinae – over 200 arter, alle faunaregioner, larvene nakne
************** Slekten eiketannspinnere, *[[Drymonia]]* Hübner, 1819 – ni arter
*************** mørk eiketannspinner,*[[Drymonia dodonaea]]* (Denis & Schiffermüller, 1775) – Sørlandet, på eik og bøk
*************** lys eiketannspinner, *[[Drymonia ruficornis]]* (Hufnagel, 1766) – kysten til Bergen, på eik
*************** *[[Drymonia obliterata]]* (Esper, 1785) – bare i Danmark i Norden
*************** *[[Drymonia querna]]* (Denis & Schiffermüller, 1775) – Sør-og Mellom-Europa
*************** *[[Drymonia velitaris]]* (Hufnagel, 1776) – Sør-Europa
*************** *[[Drymonia dodonides]]* (Staudinger) – Japan

## Eksterne lenker
*
Solvayprosessen

**Solvayprosessen**, eller **ammoniakk-soda prosessen** er den viktigste industrielle prosess for produksjon av *[[soda]]* (natriumkarbonat). Prosessen ble utviklet til sin moderne form av Ernest Solvay på 1860-tallet. Ingrediensene for prosessen: saltlake (fra grunnvann eller fra havet) og kalkstein (fra gruver).

I 2005 var verdens produksjon av soda 41.9 milliarder kilogram, 
Solvay-baserte industrianlegg produserer tre fjerdedeler av dette, mens resten utvinnes fra naturlige mineralforekomster.

## Kjemi

Solvayprosessen produserer soda (vesentlig natriumkarbonat (Na2CO3)) fra saltlake (som kilde for natriumklorid (NaCl)) og fra kalkstein (som kilde for kalsiumkarbonat (CaCO3)). 
Totalreaksjon:
:2 NaCl + CaCO3 → Na2CO3 + CaCl2

## Referanser
Navigasjonsoffiser

**Navigasjonsoffiser** er leder for navigasjonsavdelingen og den offiser som har ansvaret for navigasjon ombord på krigsskip. Navigasjonsoffiser  er navigatorisk rådgiver for skipsjef og personell som innehar navigasjonsmessige funksjoner ombord.

Tilsvarende funksjon på handels- eller passasjerskip er tillagt førstestyrmann.
Mann mot mann

***Mann mot mann*** er en EP av Kaizers Orchestra, utgitt i 2002. Den ble spilt inn på Lydriket med Geir Luedy Andersen i Bergen, og er den andre av to EP-er som ble utgitt av selskapet Broiler Farm, den andre er Død manns tango. Mixet i Duper Studio og produsert av Janove Ottesen. EP-en inneholder også to videoer, «Kontroll på kontinentet» som er laget av Flimmer Film i Bergen og animasjonsfilmen «Mann mot mann» som er laget av Tryllefilm i Stavanger.

## Sporliste
# «Mann mot mann»
**Live fra Rockefeller 5. og 6. april**
# «Bønn fra Helvete»
# «Død manns tango»
# «Mr. Kaizer, hans Constanse & meg»
**Video**
# «Kontroll på kontinentet»
# «Mann mot mann»
## Medvirkende
### Kaizers Orchestra
* Janove Ottesen - sang, perkusjon, marimba, produsent 
* Geir Zahl - gitarer, kor, produsent 
* Terje Winterstø Røthing - gitarer, kor, produsent
* Jon Sjøen - kontrabass 
* Helge Risa - pumpeorgel 
* Rune Solheim - trommer

### Øvrige
* Stian Carstensen - fløyte på *Mann mot mann*
* Edvin Østvik - marimba/perkusjon på *Mann mot mann*
* Geir Luedy Andersen - tekniker
* Atle Øksendal - artwork

## Eksterne lenker
* Mann mot mann
Skolenettet

**Skolenettet.no** var en portal for lærere og elever i Norge produsert av Utdanningsdirektoratet. På nettstedet fantes ressurser eller lenker til bruk i skolehverdagen. Skolenettet hadde temaområder som statped, fag- og yrkesopplæring, kompetanseutvikling, finsk og kvensk, flerkulturell opplæring, IKT i skolen, inkluderende opplæring og mange flere.

Skolenettet ble avviklet som eget nettsted i 2011. Mye av innholdet ble overført til nettstedet til Utdanningsdirektoratet. Det gjaldt blant annet veiledninger til læreplaner, etterutdanningsmateriell for yrkesfag, fysisk aktivitet i skolen og vurdering for læring.